རྗེས་སུ་སྡེ་བ་གཞུང་གིས་ཀླུ་འབུམ་མི་རྒོད་ལ་ཞེ་ས་བྱེད་ཆེད་རྒྱལ་མཚན་ཟིག་བཙུགས།དེར་འབྲས་སྤུངས་དགོན་པའི་གྲྭ་བ་རྣམས་ནས་ཀུ་རེའུ་ཚུལ་གྱིསཀླུ་འབུམ་མི་རྒོད་མི་རེད།རྡོ་ཡི་རྒྱལ་མཚན་རྡོ་རེད།མགོ་ལ་རྒྱལ་མཚན་བཙུགས་པ།སྐྱེ་བ་སྔོན་གྱི་ལས་རེད།ཅེས་གཞས་བཏང་མྱོང་ཟེར།ཡང་ཉིན་གཅིག་ཀླུ་འབུམ་མི་རྒོལ་ར་ས་འཕྲུལ་སྣང་གི་ཚོགས་སུ་བཞུགས་སྐབས།གྲྭ་བ་རྣམས་ཀྱིས་ཀླུ་འབུམ་མི་རྒོད་ཀྱི་སྙན་གྲགས་ཐོས་པས་རྩལ་ཞིག་སྟོན་པའི་རེ་བ་ཡང་ཡང་ཞུས་པའི་ཚེ།ཁོས་ལག་གི་རྡོ་མ་མོའི་མཆིན་པ་ཙམ་དེ་ཇོ་ཁང་གི་ཁྱམས་ར་ལ་གཏད་དེ་འཕངས་པ་ན།རྡོ་དེ་ཀ་བའི་གསེང་ལ་འཛུལ་ཞེས་གྲགས།ཡང་ཉིན་གཅིག་ཀླུ་འབུམ་མི་རྒོད་དང་སྔགས་ཕྲུག་ཅིག་མ་འཆམ་པར་འཐབ་པས།ཀླུ་འབུམ་མི་རྒོད་ཀྱིས་ལག་པའི་ཁུ་ཚུར་གཡུགས་ཐེངས་གིས་དེའི་སྔགས་རལ་ས་ལ་གཡུགས།གྱོད་བཤད་སྐབས་ཀླུ་འབུམ་མི་རྒོད་ཀྱིས་གྲིས་བརྒྱབ་པ་མིན་ཚུལ་གྱི་དཔང་དུ་ཁུ་ཚུར་གཅིག་གིས་འདུ་ཁང་གི་དཀྱིལ་ཀར་ཁུང་བུ་དོད་ཙམ་བྱས་པས་ཚང་མསཀླུ་འབུམ་མི་རྒོད་ཀྱི་ཁུ་ཚུར་སྟེང་ན་གྲི་ཡོདཅེས་གྲགས།